Svo virðist sem dregið hafi úr óróapúlsinum sem var á Reykjanesskaga í vikunni en enn er þó talsverð skjálftavirkni. Nokkrir Grindvíkingar fengu nóg af hristingnum í gærkvöld og komu sér út úr bænum.
Í gær mældust um 3000 jarðskjálftar og frá miðnætti hafa tæplega 700 skjálftar mælst. Í heildina hafa rúmlega 20.000 jarðskjálftar mælst síðan hrinan hófst fyrir rúmri viku. Mest er virknin nú við Fagradalsfjall, hún hefur færst aðeins í norðaustur frá því í gær. Frá því á miðnætti hafa mælst átta skjálftar yfir þremur að stærð, nú síðast skömmu fyrir hádegi.
Í gær virtist skjálftavirknin vera að færast nær Grindavík. Snarpur skjálfti varð nærri Grindavík í gærkvöld. Þó hann hafi mælst fjórir komma tveir voru upptökin nálægt byggð. Bæjarbúar urðu því vel varir við hann og þótti nokkrum þeirra nóg um og tóku saman föggur sínar og komu sér burt. Þeirra á meðal var Gunnar Georgsson og fjölskylda hans. Í hrinunni hefur stærsti skjálftinn mælst 5,7, en hann segist hafa upplifað skjálftann mun öflugri.
Ég er að finna fyrir 10 til 15 stórum skjálftum á dag þar sem húsið beinlíniss hristist. Þessi sem var 4,2 og var í 2 kílómetra fjarlægð. Mér fannst eins og hann hafi verið svona helmingi stærri en þessi stóri stóri. Og ég og fjölskyldan mín, við hlaupum út og þá sjáum við alla vera að hlaupa út hingað og þangað.Maður er búinn að vera að hristast í mánuð. Það er alveg sama hvar við erum. Það er eins og við séum á sjó öll saman. Jörðin er vaggandi undir okkur.
Katrín Jakobsdóttir forsætisráðherra fer síðar í dag um Reykjanesskaga. Óróinn er þó ekki aðaltilgangur heimsóknarinnar.
en ég vænti þess að jarðhræringar komi líka við sögu
Vísindaráð almannavarna á fund í hádeginu um stöðuna á Reykjanesskaga.
Skjálftavirkni er enn mikil á Reykjanesskaga. Skömmu fyrir hádegi varð snarpur skjálfti sem fannst vel víða á höfuðborgarsvæðinu. Nokkrum Grindvíkingum þykir þetta vera orðið meira en nóg og hafa komið sér út úr bænum. 